એસ.પી. રિંગ રોડ ઉપર આવેલી હોટલમાં મળસ્કે ચાર વાગ્યે જમવાનું ન મળતાં હોટલ કર્મીને માર મારવાના મામલે બોપલના ચાર કોન્સ્ટેબલનો પિત્તો ગયો હતો. બોપલ પોલીસ સ્ટેશનમાં ફરજ બજાવતાં બે કોન્સ્ટેબલ મુકેશદાન ફતેસંગ ગઢવી, સાદિક ઉસ્માનભાઈ અને બે લોકરક્ષક કોન્સ્ટેબલ પ્રદ્યુમનસિંહ જગદીશસિંગ અને હરપાલસિંહ મુળરાજસિંહને અમદાવાદ રૂરલ એસ.પી. આર.વી. અસારીએ સસ્પેન્ડ કર્યાં છે. તા. ૩૧ની વહેલી સવારે ચાર વાગ્યે બનેલી ઘટનામાં આરોપી પોલીસ કર્મીઓને પકડવાની ઉતાવળ સરખેજ પોલીસને નહીં હોવાનું ચિત્ર ઉપસી રહ્યું છે. ફરિયાદ નોંધવામાં વિલંબ પછી કાયદેસર કાર્યવાહીમાં પણ ધીમી ગતિ લોકોમાં ચર્ચાનું કેન્દ્ર બની છે.